**Barangoló történelem**

**Budapesti városismereti séták történelem specializáció, 2021-2022; dupla óra**

Létay Márton

*„tudom, hogy mit jelenthet egy nyári alkonyon
a házfalakról csorgó, vöröslő fájdalom”*

Radnóti

A specializáció célja, hogy a résztvevők közelről, élőben látva, érezve ismerjék meg Budapest – és rajta keresztül az ország – kétezer éves történelmét. A koncepció alapgondolata, hogy a tantermi viszonyokból kilépve új impulzusokkal gazdagodjon a tanulók történelemképe és helyismerete.

A tematikus sétákat minden esetben aktív gyűjtőmunka előzi meg, melynek során a diákok önálló kutatások segítségével alkotnak képet a feldolgozandó történelmi korszakról és történésekről

A specializáció során lehetőség nyílna tantárgyközi kapcsolatok megvalósítására: történelem, művészettörténet, irodalom, kisebb részt földrajz kapcsolatának megvilágítására. A specializáció jól kiegészíthető idegen nyeli gyakorlatokkal (pl. idegenvezetés angol nyelven).

**A témák feldolgozásának menete:**

1. **hét: „térképkészítés”**

tantermi munka: a történelmi háttér megismerése/átismétlése, forrásgyűjtés- és feldolgozás, kiselőadások

1. **hét: „barangolás”**

tematikus séta – összevont alkalom, időkeret: kb. 3 óra

1. **hét: „emlékezés”**

otthoni feladatok elvégzése (pl. portfóliók, reflexiók, fotóalbum készítése)

a tantermi óra már „ledolgozásra” került a 2. héten

**Tematikus vázlat**

|  |  |  |  |
| --- | --- | --- | --- |
|  | **Korszak, téma** | **séta** | **terület** |
|  | **Római kor** | Aquincum (múzeum), polgárvárosi amfiteátrum, katonai amfiteátrum | Aquincum, Árpád híd (római fürdő romjai), Tímár utcai hévmegálló (séta az amfiteátrumig) |
|  | **A középkori Óbuda és Pest** | Klarissza kolostor romjai, Domonkos-rendi apácakolostor romjai, Belvárosi plébániatemplom | Óbuda, Kiskorona utca; Margit-sziget, 5. kerület |
|  | **A törökkor emlékei**  | Gül Baba türbéje, Király fürdő épülete, Tojgun pasa dzsámi maradványai  | Rózsadomb, Viziváros |
|  | **A budai vár titkai**  | Erdélyi bástya, Szent Mihály-kápolna, Mátyás-templom, királyi palota stb. | budai Várnegyed |
|  | **A reformkori Budapest** | Károlyi palota és kertje, Nemzeti Múzeum és kertje, Hild-épületek a belvárosban | A pesti belváros (5. kerület) |
|  | **1848/1849** | A pesti tüntetések útvonala, Nemzeti Múzeumtól Táncsics börtönéig | Pesti belváros, Lánchíd, budai Vár |
|  | **Dualizmus** | New York kávéház, Andrássy út, Szent István Bazilika, Parlament | Blaha Lujza tér, Oktogontól a Deák térig, majd a Kossuth-térig |
|  | **A zsidó Budapest** | zsinagógák és zsidó emlékek a pesti zsidónegyedben | 7. kerület, Dohány utcai zsinagóga, Rumbach Sebestyén utcai zsinagóga |
|  | **Holocaust és vészkorszak** | Csillagos házak, cipők-emlékmű | 7. kerület, belvárosi pesti Duna-part, Újlipótváros |
|  | **1956** | a budapesti tüntetések útvonala a Petőfi-szobortól a Bem-szoborig;  | Március 15. tér, Kossuth-tér, Bem József tér |
|  | **1989** | A rendszerváltás ikonikus pillanatai | Hősök tere, Fiumei úti sírkert, Rákoskeresztúri Új Köztemető, 301-es parcella |